Dié 21-jarige was verlede jaar 54ste op die wêreldranglys in die slalom en 71ste in die reuse-slalom.
Wilson is een van twee Suid-Afrikaners wat vir die byeenkoms gekwalifiseer het, met die belowende Sive Speelman wat ook die nodige vereistes behaal het, maar net as ’n “tegniese beampte” sal saamreis.
Volgens die Suid-Afrikaanse Sportkonfederasie en Olimpiese Komitee (Saskok) is Wilson die binnebaan gegee omdat hy hoër op die ranglys is.
Die 18-jarige Elizabeth Olivier, wat Suid-Afrika in 2016 op die Winter-jeugspele in Noorweë verteenwoordig het, het nie vir Pjeongtsjang gekwalifiseer nie.